DJI (კომპანია)

**DJI** — ჩინური ტექნოლოგიური კომპანია, რომელიც დაფუძნდა ფრენკ ვანგის მიერ 2006 წელს, რომლის სათავო ოფისი მდებარეობს შანჰაიში, ჰონკონგის პროვინცია, ჩინეთი. აღნიშნული კომპანია აწარმოებს უპილოტო საფრენ აპარატებს — დრონებს. მათი საშუალებით მფლობელს საშუალება ეძლევა აპარატით სარგებლობის დისტანციის ფარგლებში მოახდინოს დედამიწის ზედაპირის ფოტო და ვიდეოგადაღება.

## კომპანიის პროდუქცია
DJI აწარმოებს სხვადასხვა ტიპის საფრენ აპარატებს (Inspire და Phantom), საფრენ პლატფორმებს, მულტიროტორებს, სატამაშო ვერტმფრენების ნაწილებს, ფოტო/ვიდეო კამერებს და მიწისზედა სადგურებს. აღნიშნული პროდუქტები გამოიყენება როგორც კომერციული ისე კერძო მიზნებისათვის. ცოტა ხნის წინ, ამერიკის ფედერალური ავიაციის ადმინისტრაციის (FAA) მიერ შემუშავებული იქნა აღნიშნული მოწყობილობებით სარგებლობის რეგლამენტი და სახელმძღვანელო.

### ფრენის კონტროლერები
DJI ქმნის სხვადასხვა ტიპის ფრენის კონტროლერებს სხვადასხვა საფრენი აპარატებისათვის მათი სტაბილური ფრენისათვის. ფრენის კონტროლერები როგორიცაა A2 main controller module (ორიენტაცია, დაშვება, „სახლში“ დაბრუნება), IMU (დამუხრუჭების მოდული), GPS-Compass Pro Plus (სატელიტური კავშირი),  PMU (ენერგიის ინდიკატორი) და LED bluetooth indicator (კონტაქტი სმარტფონთან).

### Ronin-ის პლატფორმა
DJI Ronin — სპეციალური პლატფორმა რომელიც მოძრაობისას კამერის მაქსიმალური სტაბილიზაციის საშუალებას იძლევა. მისი გამოყენება შესაძლებელია კინემატოგრაფიაში, პროფესიონალურ ვიდეოგრაფიასა და ფოტოგრაფიაში. აღბიშნულ პლატფორმაში კამერის სტაბილიზაცია მიიღწევა სამი ინდივიადუალურად მოძრავი ძრავისაგან, რომლებიც პატფორმის მოძრაობისდა მიუხედავად უკუმოძრაობების შესრულების შედეგად უზრუნველყოფენ კამერის ჰარმონიულ მოძრაობას.

### DJI მოდულები
DJI თავის მომხმარებლებს მათ ძირითად პროდუქტებთან სთავაზობს რამდენიმე დამატებით მოდულს, ესენია: ენერგიის მართვა, ვიდეო მოდულები და სხვა.

### Flame Wheel-ის სერია
DJI გამოშვებული აქვს მულტიროტორები სახელწოდებიტ Flame Wheel (Feng-Huo-Lun იგივე Fenghuolun, 风火轮) უპილოტო ფოტოგრაფიისა და გართობისათვის.  2013 წელს გამოშვებული იყო მოდელები: ოქტოკოპტერი Flame Wheel F550, კვადროკოპტერი Flame Wheel F330 და Flame Wheel F450, Flame Wheel ARF KIT.

### Phantom-ის სერია
DJI აწარმოებს კვადროკოპტერებს მეტსახელად Phantoms, რომელიც წარმოადგენს ოთხი ძრავით მფრინავ აპარატს, აღჭურვილს კამერითა და Wi-Fi კავშირით, ასევე კომლექტში შედისმართვის პულტი და ნავიგაციისათვის აუცილებელი სხვა საშუალებები. აპარატის ამ მოდელი სერიები ძირიტდად გამოიყენება კინემატოგრაფიასა და ფოტოგრაფიაში. Phantom 2 Vision + აღჭურვილია კამერით და ვიბრაციის ჩამხშობი მექანიზმით. მას შეუძლია გადაიღოს 14 მეგაპიქსელიანი ფოტოები და შექმნას მაღალი ხარისხის (1080 dpi) ვიდეო ფაილები.

### Spreading Wings-ის სერია
DJI-ს შექმნილი აქვს ოქტოკოპტერები სახელწოდებით Spreading Wings (Gen-Dou-Yun იგივე Gendouyun, 跟斗云), რომელიც განკუთვნილია მძიმე კამერების გადასატანად. აღნიშნული უპილოტო საფრენი საშუალება გამოიყენება აეროფოტოგადაღებებისას ასევე სამაშველო ოპერაციებისას მიუდგომელ ადგლებში. 2013 წელს გამოშვებული იქნა მისი ორი მოდელი — Spreading Wings S800 და Spreading Wings S800 EVO.

### უპილოტო ვერტმფრენი
DJI-ის უპილოტო ვერტმფრენი შექმნილია ჰარბინის პოლიტექნიკური ინსტიტუტისა, ჰონკონგის მეცნიერებისა და ტექნოლოგიების უნივერსიტეტისა და DJI-ის კომპანიის ერთობლივი ძალისხმევით. აღნიშნულ ვერტმფრენს შეუძლია ქარის პირობებში შეასრულოს მანევრები დიდ სიმაღლეებზე. მისი გენერალური კონსტრუქტორია ლი ზე სიანი (李泽湘), ხოლო პროგრამული უზრუნველყოფის მთავარი კონსტრუქტორი კი პროფესორი ჩჟუ სიაო-რუიუ (朱晓 蕊). უპილოტო ვერტმფრენი წარმოადგენს სრულფასოვან ჩინურ პროდუქტს.

## აპლიკაციები
DJI-ის პროდუქტებს აქვთ გამოყენების ფართო სპექტრი მრეწველობასა და ყოველდღიურ ცხოვრებაში. მიუხედავად უპილოტო საფრენი აპარატების სამხედრო სფეროში სისტემატური გამოყენებისა, ისინი მშვიდობიანობის დრო შეიძლება გამოყენებულ იქნეს ქარიშხალზე ნადირობისას, ლანდშაფტის 3-D რუკების შესადგენად, ასევე ბუნების დაცვის, სოფლის მეურნეობის, და სამაშველო ოპერაციებში.

უპილოტო საფრენ აპარატებს აქვთ მოქმედების შეზღუდვები ისეთი მნიშვნელობის ობიექტებზე როგორიცაა აეროპორტი და სხვა. ასევე ზოგიერთ ქვეყანაში უპილოტო საფრენ აპარატებზე არსებობს რიგი შეზღუდვები.

## იხილეთ ასევე
*უპილოტო საფრენი აპარატი
*დრონი
*ჩინური უპილოტო საფრენი აპარატები

## სქოლიო
კატეგორია:ჩინეთის მულტინაციონალური კომპანიები
კატეგორია:ჩინური უპილოტო საფრენი აპარატები
კატეგორია:ჩინური უპილოტო ვერტმფრენები
კატეგორია:კომპანიები დაარსებული 2006